รัฐบาลไทย-ข่าวทำเนียบรัฐบาล-​วธ. จัดติวเข้มความรู้ด้านกฎหมาย ยกระดับศักยภาพและสมรรถนะ ในการปฏิบัติงาน พัฒนาทักษะ พร้อมปฏิบัติหน้าที่อย่างมืออาชีพ โปร่งใส ถูกต้อง ตรวจสอบได้
วันพุธที่ 20 ธันวาคม 2566
​วธ. จัดติวเข้มความรู้ด้านกฎหมาย ยกระดับศักยภาพและสมรรถนะ ในการปฏิบัติงาน พัฒนาทักษะ พร้อมปฏิบัติหน้าที่อย่างมืออาชีพ โปร่งใส ถูกต้อง ตรวจสอบได้
​วธ. จัดติวเข้มความรู้ด้านกฎหมาย ยกระดับศักยภาพและสมรรถนะ ในการปฏิบัติงาน พัฒนาทักษะ พร้อมปฏิบัติหน้าที่อย่างมืออาชีพ โปร่งใส ถูกต้อง ตรวจสอบได้ ทํางานด้วยความซื่อสัตย์ สุจริต มีคุณธรรม และจริยธรรม
วธ. จัดติวเข้มความรู้ด้านกฎหมาย ยกระดับศักยภาพและสมรรถนะ ในการปฏิบัติงาน พัฒนาทักษะ พร้อมปฏิบัติหน้าที่อย่างมืออาชีพ โปร่งใส ถูกต้อง ตรวจสอบได้ ทํางานด้วยความซื่อสัตย์ สุจริต มีคุณธรรม และจริยธรรม
เมื่อวันที่ 19 ธันวาคม 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการฝึกอบรมให้ความรู้ด้านกฎหมายที่เกี่ยวข้องกับการปฏิบัติงานของกระทรวงวัฒนธรรมประจําปีงบประมาณ พ.ศ. 2567 โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม ผู้บริหาร วัฒนธรรมจังหวัด วิทยากร เจ้าหน้าที่จากส่วนกลางและสํานักงานวัฒนธรรมจังหวัด เข้าร่วม ณ โรงแรมโกลเด้น ทิวลิป ซอฟเฟอริน กรุงเทพ และผ่านระบบออนไลน์ Zoom Meeting
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า “การปฏิบัติราชการเพื่อขับเคลื่อนภารกิจของกระทรวงวัฒนธรรม (วธ.) ผู้ปฏิบัติงานจําเป็นต้องมีความรู้ ความเข้าใจกฎหมายที่เกี่ยวข้องกับการปฏิบัติงานของกระทรวงวัฒนธรรมและกฎหมายอื่นที่เกี่ยวข้อง เพื่อให้การดําเนินงานเกิดประสิทธิภาพและประสิทธิผล สามารถปฏิบัติราชการได้อย่างโปร่งใส ถูกต้อง และตรวจสอบได้ โดยปัจจุบันได้มีการบัญญัติกฎหมายใหม่ที่ส่วนราชการ ต้องนําไปปฏิบัติ อาทิ พระราชบัญญัติคุ้มครองข้อมูล ส่วนบุคคล พ.ศ. 2562 พระราชบัญญัติว่าด้วยการปรับเป็นพินัย พ.ศ. 2565 และยังมีกฎหมายที่อยู่ระหว่าง การปรับปรุงแก้ไข คือ ร่างพระราชบัญญัติภาพยนตร์และเกม ซึ่งเมื่อมีผลใช้บังคับแล้ว จะได้แจ้งให้ทราบต่อไป และนอกจากนี้ยังมีกฎหมายอื่นๆ เช่น การดําเนินการทางวินัยของข้าราชการพลเรือน การจัดซื้อจัดจ้างและการบริหารพัสดุภาครัฐ ซึ่งกฎหมายเหล่านี้ต้องทําความเข้าใจเพื่อนําไปใช้ในการปฏิบัติงานได้อย่างถูกต้อง โดยหวังว่าการอบรมในครั้งนี้จะทําให้เกิดความรู้ ความเข้าใจในเนื้อหาและสาระสําคัญของหลักกฎหมาย ที่เกี่ยวข้องกับการปฏิบัติงานเพิ่มมากขึ้น สามารถนําความรู้ที่ได้รับไปใช้ในการปฏิบัติงานได้อย่างถูกต้อง ปฏิบัติหน้าที่ด้วยความซื่อสัตย์ สุจริต มีคุณธรรม และจริยธรรม ตลอดจนสามารถให้คําแนะนําผู้ใต้บังคับบัญชาให้ปฏิบัติตามระเบียบและกฎหมายได้อย่างถูกต้องต่อไป”
ปลัด วธ. กล่าวต่ออีกว่า การจัดโครงการฝึกอบรมให้ความรู้ด้านกฎหมายที่เกี่ยวข้องกับการปฏิบัติงานของกระทรวงวัฒนธรรม ประจําปีงบประมาณ พ.ศ. 2567 มีวัตถุประสงค์เพื่อให้ผู้เข้าร่วมโครงการนําความรู้ที่ได้ไปใช้ในการปฏิบัติหน้าที่ให้เป็นไปตามกฎหมาย และระเบียบของทางราชการ ซึ่งในปัจจุบันได้มีการบัญญัติกฎหมายใหม่ที่ส่วนราชการต้องนําไปปฏิบัติ เพื่อเป็นการป้องกันมิให้เกิดการกระทําความผิด และเกิดความเสียหาย จากการไม่ปฏิบัติตามระเบียบ กฎหมาย ต่อทั้งตัวเจ้าหน้าที่ และต่อหน่วยงาน และเพื่อให้บุคลากร มีศักยภาพและสมรรถนะสูง สามารถปฏิบัติงานได้อย่างมืออาชีพ โครงการฝึกการอบรมฯ ในครั้งนี้ มีเนื้อหาสาระครอบคลุมกฎหมายที่เกี่ยวข้องกับการปฏิบัติราชการ ได้แก่ พระราชบัญญัติระเบียบข้าราชการพลเรือน พ.ศ. 2551 พระราชบัญญัติว่าด้วยการปรับเป็นพินัย พ.ศ. 2565 พระราชบัญญัติคุ้มครองข้อมูลส่วนบุคคล พ.ศ. 2562 พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 มีกําหนดระยะเวลาการฝึกอบรม 3 วัน ตั้งแต่วันที่ 19 - 21 ธันวาคม 2566 ณ โรงแรมโกลเด้น ทิวลิป ซอฟเฟอริน กรุงเทพ โดยได้รับความอนุเคราะห์วิทยากรจากหน่วยงานต่าง ๆ ได้แก่ สํานักงานคณะกรรมการกฤษฎีกา สํานักงาน ก.พ. สํานักงานคณะกรรมการคุ้มครองข้อมูลส่วนบุคคล และกรมบัญชีกลาง